**HIRDETMÉNY**

Tájékoztatom Mónosbél Község lakosságát, a civil, az érdekképviseleti és gazdálkodó szervezeteket, valamint a településen működő elismert egyházakat, mint partnereket, hogy Mónosbél Község Önkormányzata Képviselő – testülete törvényi kötelezettségének eleget téve *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI.8.) Kormányrendelet*, valamint a *településkép védelméről szóló 2016. évi LXXIV. törvény* alapján a település teljes közigazgatási területére módosítja településképi rendeletét.

A partnerségi egyeztetés szabályairól önkormányzati rendelet és a 314/2012 (XI.8.) Kormányrendelet alapján értesítjük a Tisztelt Partnereket, hogy lakossági fórumot tartunk az alábbi témakörökben:

**Településképi rendelet bemutatása, tájékoztatás, lakossági véleményezés**

**Lakossági fórum ideje: 2019. november 14. 9.00 óra**

**Helye: Polgármesteri Hivatal tanácsterme**

**3345 Mónosbél, Kossuth L. u. 3.**

A településképi rendelet készítésével kapcsolatos **előzetes véleményüket** 2019. november 13-ig írásban a Bélapátfalvai Közös Önkormányzati Hivatal titkárságán leadhatják, vagy a belapatfalva@t-online.hu e-mail címre elküldhetik.

Mónosbél, 2019. november 4.

 Varga Sándorné

 polgármester